46-årige Lotte Toftemark fra København bliver ny musikchef for Aalborg Symfoniorkester.

Lotte Toftemark kommer fra en stilling som souschef på Lejre Musikskole ved Roskilde. Hun har tidligere produceret musik til tv-serien "H.C. Andersen møder Carl Nielsen" og for DR Radiosymfoniorkester. -Jeg er rigtig glad for at skulle tiltræde som musikchef for Aalborg Symfoniorkesters dygtige musikere. Oven i købet på et tidspunkt, hvor orkestret kan se frem til at flytte ind i Musikkens Hus. Jeg glæder mig til sammen med orkestret, at udnytte de nye muligheder, det giver for at udvikle og styrke dets kunstneriske profil, siger lotte Toftemark. Stillingen som musikchef for Aalborg Symfoniorkester har været ledig siden Poul Elming fratrådte jobbet for flere måneder siden. Lotte Toftemark tiltræder den 14. marts.